open-index/open-wikipedia-markdown huggingface dataset:
சம்யுக்தா

**சம்யுக்தா** (Samyukta), கன்னோசி நாட்டின் மன்னன் செயச்சந்திரனின் மகள்.  தில்லி மற்றும் அஜ்மீர் ஆகிவைகளைத் தலைநகரங்களாகக் கொண்ட பிரித்திவிராஜின் காதல் மனைவியாவார். மத்தியகால இந்தியாவில் ராணி சம்யுக்தா -  பிரிதிவிராஜின் காதல் கதைகள் மிகப் பிரபலம்.

## சம்யுக்தாவின் திருமணம்
கன்னோசி மன்னன் செயசந்திரனும், தில்லி பேரரசர் பிரிதிவிராஜ் சௌகானும் இராஜபுத்திர குலத்தவர்கள்.  அரசர் பிரிதிவி மற்றும் சம்யுக்தா இருவரும் காதல் கொண்டனர். ஆனால் கன்னோசி மன்னர் செயசந்திரன் இருவரின் காதலை ஏற்றுத் திருமணம் செய்து வைக்க மறுத்துவிட்டார். அத்துடன் நில்லாது சம்யுக்தாவிற்கு திருமண சுயம்வரம் உறுதி செய்தார். சுயம்வரத்திற்குப் பிரிதிவிராஜ் சௌகானைத் தவிர மற்ற இளவரசர்களுக்கு அழைப்பு விடுத்தார். இதனைக் கேள்விப்பட்ட பிரிதிவிராஜ் சௌகான் மிக்க கோபம் கொண்டு, கன்னோசியிலிருந்து சம்யுக்தாவைக் கடத்திச் சென்று, கோலாகலமாகத் திருமணம் செய்து கொண்டார். 

## சம்யுக்தாவின் மரணம்
கோரி முகமது தில்லியின் மீது முதலில் படையெடுப்பு செய்தபோது பிரிதிவிராஜன் வென்றார். ஆனால் அவனைக் கொல்லாமல் மன்னித்துவிட்டார்.அடுத்தமுறை கோரி முகமது படையேடுப்பின் போது பிரிதிவிக்கு எதிராகக் கோரியின் படையில் இம்முறை பிரிதிவியின் மனைவி ராணி சம்யுக்தாவின் தந்தையின் படையும் சேர்ந்து போரிட்டதால் வீரமரணம் அடைந்தார் மாமன்னர் பிரிதிவி அவரது மரணம் தெரிந்ததும் ராணி சம்யுக்தா தற்கொலை செய்து கொண்டார்.  

## ராணி சம்யுக்தா திரைப்படம்
தமிழ்நாட்டில் எம்.ஜி.ஆர் நடித்த ராணி சம்யுக்தா என்ற திரைப்படம் 1962-இல் வெளிவந்தது.  சம்யுக்தா - பிரிதிவிராஜ் காதல் கதை குறித்துத் தொலைக்காட்சி (ஸ்டார் பிளஸ்) தொடர்கள் வெளிவந்தது. மேலும் ராணி சம்யுக்தா என்ற பெயரில் பல வரலாற்றுப் புதினங்கள் வெளியாயின.

## இதனையும் காண்க
* செயசந்திரன்
* பிருத்திவிராச் சௌகான்

## மேற்கோள்கள்

பகுப்பு:இந்திய அரச குடும்பப் பெண்கள்
பகுப்பு:1192 இறப்புகள்
பகுப்பு:தற்கொலை செய்து கொண்டோர்
கோவன்

**கோவன்** என்பவர் மக்கள் கலை இலக்கிய கழகத்தை சேர்ந்த நாட்டுப்புறக் கலைஞர், பாடகர், சமூகச் செயற்பாட்டாளர்.  இவர் இசையமைத்து பாடிய *மூடு டாஸ்மாக்கை மூடு* பாடலில் இவர் ஜெயலலிதா அரசை விமர்சித்து இருந்தார்.  இதனால் "இந்தியத் தண்டனைச் சட்டம் 124-ஏ (தேச துரோகம்), 153-ஏ (சமூகத்தில் இரு பிரிவினரிடையே மோதல் ஏற்படுத்துதல்), 505 (1) பி, சி (வதந்திகளை பிரசுரித்து, பரப்பி மக்களை அரசுக்கு எதிராகச் செயல்படும்படி தூண்டுவது) போன்ற பிரிவுகளின் கீழ் வழக்கு பதிவு செய்யப்பட்டு" இணையக் குற்றக் காவல் துறையால் (Cyber Crime Police ) கைது செய்யப்பட்டார்.

ஒரு நாட்டுப்புறப் பாடகர் முதலைச்சரை விமர்சித்துப் பாடியதற்காக துரோக வழக்குத் தொடர்ப்பட்டு கைது செய்யப்பட்டதை கல்வியாளர்கள், செயற்பாட்டாளர், பல அரசியல் வாதிகள் கடுமையாக விமர்சித்து உள்ளார்கள்.  தமிழக பாஜக கோவன் கைது செய்யப்பட்டது சரியே என்று கூறியுள்ளது.

கோவன் கைது செய்தது அபத்தமானது என்றும், கோவனின் கருத்து வெளிப்பாட்டுச் சுதந்திரத்தை தமிழ்நாடு அரசு மதிக்க வேண்டும் என்று இந்திய பன்னாட்டு மன்னிப்பு அவையின் செயற்பாட்டாளர் Abhirr V P தெரிவித்துள்ளார்.  எந்த ஒரு சட்டம் எழுத்தாளர்களை, ஓவியர்களை, பாடகர்களைச் சிறையில் வைக்க  மீண்டும் மீண்டும் பயன்படுத்தப்படுகிறது. அந்தச் சட்டத்துக்கு மக்களாட்சியில் இடமில்லை.  உடனடியாகத் திரும்பப்பெறவேண்டும் என்று மனித உரிமைகள் கண்காணிப்பகத்தின் தெற்கு ஆசிய இயக்குநர் மீனாக்சி கங்குலி (Meenakshi Ganguly) அவர்கள் தெரிவித்துள்ளார்.

## வாழ்க்கைச் சுருக்கம்
கோவன் தமிழ்நாட்டின் தஞ்சை மாவட்டத்தில் பெருமங்களம் என்ற ஊரில், விவசாயக் கூலித் தொழில் செய்யும் குடும்பம் ஒன்றில் பிறந்தவர். ஐ.டி.ஐ. படிப்பை முடித்த கோவன், 1996 இல் திருச்சி பெல் நிறுவனத்தில் பணியாற்றினார். நாட்டுப் பாடல்கள் பாடுவதில் அதிக ஆர்வம் கொண்டவர். ‘மக்கள் கலை இலக்கியக் கழகம்' என்ற அமைப்பில் சேர்ந்து பாடல்களைப் பாடினார்.

## இவற்றையும் பார்க்க
* 2015 மதுவிலக்கு ஆதரவு போராட்டங்கள்

## மேற்கோள்கள்


## வெளி இணைப்புகள்
* மூடு டாஸ்மாக்கை மூடு

பகுப்பு:தமிழ் பாடகர்கள்
பகுப்பு:தமிழ் நாட்டுப்புறக் கலைஞர்கள்
பகுப்பு:தமிழ்நாட்டில் கருத்து வெளிப்பாட்டுச் சுதந்திரம்
பகுப்பு:இந்தியாவில் இணையத் தணிக்கை
பகுப்பு:தஞ்சாவூர் மாவட்ட மக்கள்
பகுப்பு:தமிழ் நாட்டுப்புறப் பாடகர்கள்
கம்சி குணரத்தினம்

**கம்சி குணரத்தினம்** (*Kamzy Gunaratnam*) என அழைக்கப்படும் **கம்சாயினி குணரத்தினம்** (*Khamshajiny Gunaratnam*, பிறப்பு: 27 மார்ச் 1988) இலங்கைத் தமிழ் பின்புலம் கொண்ட நோர்வே தொழிற் கட்சி அரசியல்வாதி ஆவார். 2021 நோர்வே நாடாளுமன்றத் தேர்தலில் இவர் ஒசுலோ தொகுதியின் தொழிற் கட்சியின் இரண்டாவது வேட்பாளராக நியமிக்கப்பட்டு தேர்தலில் வெற்றி பெற்று நாடாளுமன்றம் சென்றார். இவர் ஒசுலோ மாநகரத்தின் துணை முதல்வராக 2015 முதல் 2021 வரை பதவியில் இருந்தார்.

## வாழ்க்கைக் குறிப்பு
கம்சியின் இயற்பெயர் கம்சாயினி. இவர் இலங்கையின் வடக்கே யாழ்ப்பாணத்தில் கந்தர்மடம் என்ற ஊரில் பிறந்தவர். தனது மூன்றாவது வயதில் 1991 இல் பெற்றோருடன் புலம் பெயர்ந்து நோர்வே சென்றார்.. இவர் ஒசுலோ பல்கலைக்கழகத்தில் சமூகப் புவியியலில் பட்டம் பெற்றவர். 2011 ஆம் ஆண்டில் இடம்பெற்ற நோர்வே தீவிரவாதத் தாக்குதலில் இருந்து உயிர் தப்பியவர். இவர் தாக்குதல் நடைபெற்ற தீவில் இருந்து கடலில் நீந்தி வந்து உயிர் தப்பினார்.

## அரசியலில்
கம்சாயினி தொழிற்கட்சியின் ஒசுலோ மாநகரக் கிளை துணைத் தலைவராகவும், இளைஞர் பிரிவுத் தலைவராகவும் உள்ளார். ஒசுலோ மாநகர சபையின் உறுப்பினராக 2007 தேர்தலில் போட்டியிட்டு வெற்றி பெற்று முதன் முதலாக மாநகரசபை உறுப்பினரானார். 2015 அக்டோபர் 21 இல் ஒசுலோ மாநகரசபையின் துணை முதல்வராகப் பதவியேற்றார். 2021 நோர்வே நாடாளுமன்றத் தேர்தலில் தொழிற்கட்சி, தலைநகர் ஒசுலோவில் நிறுத்திய வேட்பாளர்களில், பிரதமர் பதவிக்கான வேட்பாளருக்கு அடுத்த இடத்தில் கம்சியை நிறுத்தியதன்  மூலம் அவரது நாடாளுமன்றப் பதவியை உறுதி செய்தது. 2021 செப்டம்பர் 13 இல் நடைபெற்ற தேர்தலில் கம்சி வெற்றி பெற்று நாடாளுமன்றத்திற்குத் தெரிவு செய்யப்பட்டார். இவர் தனது பதவியை 2021 அக்டோபர் 1 இல் ஏற்றுக் கொண்டார்.

## மேற்கோள்கள்

## வெளி இணைப்புகள்
* The Deputy Mayor official website of the city of Oslo
* நோர்வே தமிழ் வானொலிக்கு கம்சி வழங்கிய நேர்காணல்

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:நோர்வேத் தமிழர்
பகுப்பு:நோர்வேயின் அரசியல்வாதிகள்
பகுப்பு:தமிழ்ப் பெண் அரசியல்வாதிகள்
பகுப்பு:2011 நோர்வே தாக்குதல்கள்
பகுப்பு:யாழ்ப்பாண மாவட்ட மக்கள்
புளோரின் நைட்ரேட்டு

**புளோரின் நைட்ரேட்டு** *(Fluorine nitrate)* என்பது  FNO3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நைட்ரிக் அமிலத்தின் நிலைப்புத் தன்மையற்ற வழிப்பொருளான இச்சேர்மம் அதிர்ச்சியாலேயே பாதிக்கப்படும் தன்மை கொண்டதாகும், நிலைப்புத்தன்மை இல்லாத காரணத்தால் புளோரின் நைட்ரேட்டு பெரும்பாலும் தேவைக்கேற்ப குளோரின் நைட்ரேட்டிலிருந்து தயாரித்துக் கொள்ளப்படுகிறது.

## மேற்கோள்கள்

*

பகுப்பு:நைட்ரேட்டுகள்
பகுப்பு:புளோரைடுகள்
தொழிற் கட்சி (நோர்வே)

**தொழிற் கட்சி** (*Labour Party*, ) நோர்வேயின் சமூக-சனநாயக அரசியல்கட்சி ஆகும். இது முன்னாளில் ஆளும் சிவப்பு-பச்சை கூட்டணியின் ஓர் அங்கமாக இருந்தது. இதன் முன்னாள் தலைவர் இயென்சு சுடோல்ட்டென்பர்க் நோர்வேயின் பிரதமராகப் பதவியில் இருந்தார்.

தொழிற்கட்சி அதிகாரபூர்வமாக சமூக சனநாயகக் கோட்பாடுகளைக் கொண்டுள்ளது. 1930களில் இருந்து இதன் குறிக்கோளுரை "அனைவரும் பங்குபற்றலாம்" என்பதாகும். வரிகள் மற்றும் தீர்வைகள் மூலம் பலமான நலப்பணி அரசு ஒன்றை உருவாக்குவதை இக்கட்சி பாரம்பரியக் கொள்கைகளாகக் கொண்டுள்ளது. 1980களில் இருந்து சமூக சந்தைப் பொருளாதாரத்தை தனது கொள்கைகளில் சேர்த்துள்ளது. இதன் மூலம் அரசு-சொத்துக்கள் மற்றும் சேவைகளைத் தனியார்மயமாக்கல், வளர்விகித வரிகளைக் குறைப்பது போன்றவற்றுக்கு ஆதரவளிக்கின்றது.

## மேற்கோள்கள்

## வெளி இணைப்புகள்
* Norwegian Labour Party - Information in English
* Election results for the Labour Party in the 2011 local elections

தொழிற் கட்சி
புளோரின் பெர்குளோரேட்டு

**புளோரின் பெர்குளோரேட்டு** *(Fluorine perchlorate)* என்பது FClO4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். புளோரின், குளோரின் மற்றும் ஆக்சிசன் சேர்ந்து உருவாகும் இவ்வாயு நிலைப்புத் தன்மையற்ற ஒரு வாயுவாகும். தன்னிச்சையாக வெடிக்கும் இயல்பும் ஊடுருவும் நெடியும் கொண்ட இவ்வாயுவின் வாய்ப்பாட்டை FOClO3 என்றும் எழுதுகிறார்கள்.

## தயாரிப்பு
பெர்குளோரிக் அமிலத்துடன் புளோரின் சேர்த்து வினைப்படுத்தி புளோரின் பெர்குளோரேட்டு தயாரிக்கப்படுகிறது.

:\rm \ F_2 + HClO_4 \rightarrow FClO_4 + HF

நான்குபுளோரோ அம்மோனியம்பெர்குளோரேட்டை வெப்பச் சிதைவுக்கு உட்படுத்தி புளோரின் பெர்குளோரேட்டு தயாரிப்பது மற்றோரு தயாரிப்பு முறையாகும். இம்முறையில் தூய்மையான புளோரின் பெர்குளோரேட்டு கிடைக்கிறது. இதை வெடிக்கவிடாமல் மாற்றியமைக்க உறையச் செய்து பயன்படுத்துகின்றனர்.

:\rm \ NF_4ClO_4 \xrightarrow{\Delta} NF_3 + FClO_4

## அமைப்பு

புளோரின் பெர்குளோரேட்டு, பெர்குளோரிக் அமிலத்துடன் ஒத்த அமைப்புச் செயலியாக இல்லை. ஏனெனில், புளோரின் அணு நேர்மின் சுமையுடன் இருப்பதில்லை. இதில் ஆக்சிசன் அணுவானது இதனுடைய எலக்ட்ரான் கவர்திறன் காரணமாக 0 என்ற அரிய ஆக்சிசனேற்ற நிலையில் காணப்படுகிறது. ஆக்சிசனின் எலக்ட்ரான் கவர்திறன் குளோரினை விடவும் அதிகமானது ஆனால் புளோரினை விடவும் குறைவானது.

## பாதுகாப்பு

புளோரின் பெர்குளோரேட்டு ஒர் ஆபத்தான மற்றும் எதிர்பாராத தொடர்வினைகளில் பங்கேற்கும் ஒரு வேதிப்பொருளாகும். சக்ப்பிணைப்புச் சேர்மமான இதில் குளோரின் +7 என்ற ஆக்சிசனேற்ற நிலையில் மிகவும் கிளர்வுடைய O-F பிணைப்புடன் காணப்படுகிறது. கரிமச் சேர்மங்கள் போன்ற ஆக்சிசன் இறக்கிகள் மிகக்குறைவான அளவில் சேர்க்கப்பட்டாலும் இதை வெடிக்கச் செய்யமுடியும். இதன் விளைவாகத் தோன்றும் வேதிப்பொருட்களில் ஆக்சிசன் ஆலைடுகள், உப்பீனியிடைச் சேர்மங்கள் மற்றும் சில தீங்கு விளைவிக்கும் பொருட்களும் அடங்கும். 
முன்னோடிச் சேர்மங்கள் கவனக்குறைவாகக் கலக்கப்படும் விபத்தில் கூட இச்சேர்மம் உருவாகிவிடும். எனவே அதிக கவனத்துடன் இதைக் கையாள வேண்டும்.
 
## வினைகள்
FClO4 ஒரு வலிமையான ஆக்சிசனேற்றி ஆகும். இது அயோடைடு அயனியுடன் வினைபுரிகிறது:

:FOClO3 + 2I− → ClO4− + F− + I2

FClO4, நான்குபுளோரோ எத்திலீன் உடனும் வினைபுரிகிறது.:

:CF2=CF2 + FOClO3 → CF3CF2OClO3

தனிநிலை உறுப்பு கூட்டு வினைகளிலும் இது பங்கேற்கிறது.

 
## மேற்கோள்கள்

## புற இணைப்புகள்
* Chemist Derek Lowe's experiences with perchlorates

பகுப்பு:வெடிக்கும் வேதிப்பொருட்கள்
பகுப்பு:பெர்குளோரேட்டுகள்
பகுப்பு:ஆக்சிசனேற்றிகள்
பகுப்பு:ஐப்போபுளோரைட்டுகள்
கணினித்தமிழ் (நூல்)

**கணினித்தமிழ்** என்பது இல.சுந்தரம் என்பவர்  எழுதிய ஒரு நூல் ஆகும். கணினி செயல்படும் வகைகளை எளிதில் புரிந்து கொள்ளவும்,  வன்பொருள், மென்பொருள், தொழில் நுட்பம் பற்றி அறிமுக நிலையில் தெரிந்துகொள்ளவும், தமிழ் மொழியை எவ்வாறு கணினிப்படுத்தலாம் என்பனவற்றையும், இணையத்தின் அடிப்படைகளை அறிந்து கொள்ளவும் இந்தப் புத்தகம் எழுதப்பட்டுள்ளது.
இந்நூல் ஐந்து அலகுகளைக்  கொண்டுள்ளது. 

### கணினியின் கட்டமைப்பும் செயல்பாடும்

கணினியின் கட்டமைப்பு, அதன் பாகங்கள், அவற்றின் செயல்கள்,  கணினியின் வன்பொருள், மென்பொருள், தொழில் நுட்பங்கள் போன்றவை விளக்கப்பட்டுள்ளன

### கணினித்தமிழ் அடிப்படையும் பயன்பாடும்

கணினியில் தமிழைப் பயன்படுத்தும் வழி வகைகளையும் மென்பொருள்களை பெறும் முறைகள் தமிழைத் தட்டச்சு செய்யும் முறைகள் ஆகியன பற்றியும் விரிவாக எழுதியுள்ளார் ஆசிரியர்.

### தமிழ் மென்பொருள் வகைப்பாடும் வளர்ச்சியும்

தமிழ் மென்பொருகள் தோன்றிய வரலாறு சொற்பிழைத் திருத்தி சந்திப் பழித் திருத்தி தமிழ்ச் சொல் சுட்டி  இலக்கணப் பிழைத் திருத்தி ஆகியன பற்றியும் இணையத்தில் தமிழ், பேச்சு எழுத்து மாற்றி, ஒளி எழுத்து உணரி, கையெழுத்துணரி  பற்றியும் எழுதப் பட்டுள்ளன 

### இணையமும் தமிழ்ப் பயன்பாடும்

இணையத்தின் அடிப்படைப் பயன்கள், இணைய தள முகவரிகள், வலைப்பூக்கள், மின்நூல்கள் ஆக்கம், அச்சு நூல்கள் வாங்குவதற்கு உதவும் இணைய நூல் அங்காடிகள், கையடக்கக் கணினி, செல்பேசி, மின்நூல் படிப்பான் ஆகியன தொடர்பான செய்திகள் இந்நூலில் உள்ளன.

### இணையவழிக் கற்றலும் கற்பித்தலும்

இணையத்தின் வழியாக தமிழ்க் கல்வியைக் கற்றுக் கொள்ளவும் பிறருக்குக் கற்பிக்கவும், இணைய வழிக் கலந்துரையாடல், இணையநூலகப் பயன்பாடு, மின் கற்றலின் பண்புகள், வகைகள்,  பயன்கள் முதலியனவும் விளக்கப்பட்டுள்ளன. முகநூல், டுவிட்டர், இசுகைப் மின் வணிகம், விக்கிப்பீடியா, நிகழ்பதிவு (வாட்சப்) யூ டியூப், லிங்கிடின் ஆகியன பற்றியும் எழுதியிருக்கிறார் ஆசிரியர். 
இப்புத்தகத்தின்  இறுதியில் ஐந்து இணைப்புகள் சேர்க்கப்பட்டுள்ளன.
 
* கலைச் சொற்கள் 
* சொல் விரிவாகங்கள்
* கோப்புகளின் விரிவாக்கங்கள் 
* குறுக்கு விசைகள் 
* துணை நூல் பட்டியல்

இப்புத்தகம் விகடன் பிரசுரத்தாரால் வெளியிடப்பட்டுள்ளது. மு. பொன்னவைக்கோ,  ந. தெய்வசுந்தரம், வெ. கிருட்டிணமூர்த்தி  ஆகிய கணினி அறிஞர்கள் இந்நூலுக்கு அணிந்துரை வழங்கியுள்ளனர்.

## சான்று

கணினித்தமிழ், ஆசிரியர்: இல.சுந்தரம், விகடன் பிரசுரம்,அண்ணா சாலை, சென்னை-600002
பகுப்பு:தமிழ் நூல்கள்
ஆலமரத்துப்பட்டி (திண்டுக்கல் மாவட்டம்)

**ஆலமரத்துப்பட்டி** (*Alamarathupatty*) இந்தியாவின் தமிழ்நாடு மாநிலம் திண்டுக்கல் மாவட்டம் ஆத்தூர் வட்டத்தில் உள்ள ஒரு கிராமம். இக்கிராமம் திண்டுக்கல்-மதுரை தேசிய நெடுஞ்சாலையில் (NH-7), திண்டுக்கல்லில் இருந்து 7 கி.மீ தொலைவில் அமைந்துள்ளது. இது ஓர் ஊராட்சி ஆகும்.

## புவியியல்
இவ்வூரின் அமைவிடம் [//tools.wmflabs.org/geohack/geohack.php?pagename=%E0%AE%86%E0%AE%B2%E0%AE%AE%E0%AE%B0%E0%AE%A4%E0%AF%8D%E0%AE%A4%E0%AF%81%E0%AE%AA%E0%AF%8D%E0%AE%AA%E0%AE%9F%E0%AF%8D%E0%AE%9F%E0%AE%BF&params=10.311759_N_77.940788_E_ 10°18′42″N 77°56′27″E﻿ / ﻿10.311759°N 77.940788°E﻿ / 10.311759; 77.940788][//tools.wmflabs.org/geohack/geohack.php?pagename=%E0%AE%86%E0%AE%B2%E0%AE%AE%E0%AE%B0%E0%AE%A4%E0%AF%8D%E0%AE%A4%E0%AF%81%E0%AE%AA%E0%AF%8D%E0%AE%AA%E0%AE%9F%E0%AF%8D%E0%AE%9F%E0%AE%BF&params=10.311759_N_77.940788_E_] ஆகும். கடல் மட்டத்தில் இருந்து இவ்வூர் சராசரியாக 309 மீட்டர் உயரத்தில் இருக்கின்றது.

## மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி  3,717 மக்கள் வசிக்கின்றார்கள்.  இந்திய மக்கள் தொகை கணக்கெடுப்பின்படி 1,861 ஆண்கள், 1,856 பெண்கள் ஆவார்கள். ஆலமரத்துப்பட்டி மக்களின் சராசரி கல்வியறிவு 80.57% ஆகும்.  இது இந்திய தேசிய சராசரி கல்வியறிவான 77.41% விட கூடியதே.

## மேற்கோள்கள்


## வெளி இணைப்பு
* மேப்பியாவில் ஆலமரத்துப்பட்டி அமைவிடம்

பகுப்பு:திண்டுக்கல் மாவட்டத்தில் உள்ள கிராமங்கள்
சகா குடியரசு

**சகா (யாகுட்டியா) குடியரசு** (Sakha  Republic உருசிய மொழி : Республика Саха (Якутия), . Tr Respublika யாகுத மொழி (Yakutiya); செல்லவும்: [rʲɪspublʲɪkə sɐxa jɪkutʲɪjə] ; யாகுட் :Саха Өрөспүүбүлүкэтэ, Sakha Öröspǖbülükete) என்பது உருசிய கூட்டாட்சியைச் சேர்ந்த  ஒரு குடியரசு ஆகும். இது 958.528  மக்கள் தொகை கொண்டது (2010 கணக்கெடுப்பு ),  முதன்மை இன மக்கள் யாகுட்,  மற்றும் உருசியர்கள் ஆவர்.
ஒப்பீட்டளவில் தூர கிழக்கு கூட்டமைப்பு மாவட்டத்தில் பாதி நிலப்பரப்பை இது கொண்டுள்ளது.  உலகில் இதுவே தேசிய துணை ஆட்சிப் பகுதியில் பெரிய பகுதியாகும். இது 3.083.523 சதுர கிலோமீட்டர் (1,190,555 சதுர மைல்) பரப்பளவு உள்ளது இதன் பரப்ளவை பார்க்கும்போது அர்கெந்தீனாவை விட பெரியதாகவும்,  இந்தியாவைவிட சற்று சிறியதாகவும் 3.287.590 சதுர கிலோமீட்டர் (1,269,350 சதுர மைல்) பரப்பளவில் உள்ளது. இதன் தலைநகர் யாகுட்சுக் நகரமாகும். யாகுட் குடியரசு உருசிய கூட்டமைப்பின் பத்து தன்னாட்சி துருக்கிய குடியரசுகளின் ஒன்றாகும்..

## புவியியல்

*எல்லைகள்:
*உருசியாவின் உள்பிராந்தியங்களான: சுகோட்டா தன்னாட்சி பிராந்தியத்திற்கான எல்லைப்குதி (660 கி.மீ.) , காதன் ஒப்லாஸ்து (1520 கி.மீ.), கபரோவ்ஸ்க் பிரதேசம் (2130 கி.மீ.),  அமுர் ஒப்லாஸ்து, சபையகலகி பிரதேசம், இர்கூத்ஸ்க் ஒப்லாஸ்து, கிராஸ்நாயர்ஸ்க் பிரதேசம் ஆகிய பகுதிகளுடன்  தன் எல்லையை பகிர்ந்து கொள்கிறது.
*  கடல் எல்லை; ஆர்க்டிக் பெருங்கடல் ( லப்டேவ் கடல் மற்றும் கிழக்கு சைபீரிய கடல் உட்பட).
* உயர்ந்த இடம் ; பீக் பொபிடா  (3,003 மீ), மஸ்-கயையா மலைச் சிகரம் (2959 மீ அல்லது 3,011 மீ)
*அதிகபட்ச  வடக்கு> தெற்கு தொலைவு : 2,500 கி.மீ. (1,600 மைல்)
*அதிகபட்ச கிழக்கு > மேற்கு தொலைவு: 2000 கி.மீ. (1,200 மைல்)
யாகுட்டியா வடபகுதியில் ஹென்ரெய்ட்டா தீவு பகுதியையும்,  லப்டேவ் கடல், கிழக்கு சைபீரிய கடல், ஆர்க்டிக் பெருங்கடல். ஆகியவற்றைத் தழுவியபடி உள்ளது.  வட கோளத்தில் உள்ள இந்த  கடல்பகுதி குளிராகவும், பனிசெரிந்தும் காணப்படுபவை. ஆண்டில் 9-10 மாதங்கள் பனி மூடியே காணப்படும்.
## கனிம வளங்கள்
இப்பகுதி கனிமவளம் மிக்க பகுதியாகும் இங்கு   நிலத்தில் எண்ணெய், இயற்கை எரிவாயு, நிலக்கரி, வெள்ளி, வெள்ளீயம்,தங்குதன் போன்ற பல கனிமங்கள் உள்ளன உருசியாவில் வெட்டப்படும் வைரங்களில் 99% இந்த குடியரசிலேயே வெட்டப்படுகிறது. இது உலக வைரத் தேவையை 25% பூர்த்தி செய்கிறது.

## காலநிலை
யாகுட் அதன்  காலநிலை கொண்டு சிறப்பாக அறியப்படுகிறது, இதன் உச்ச அளவு குளிரால் வட கோளத்தில் மிகவும் குளிரான பிரதேசமாக இருக்கிறது. மிகக் குறைந்த  வெப்பநிலையை எப்போதும் கொண்டிருக்கும் இங்கே உள்ள பதிவுகள் காட்டுகின்றன. வட கோளத்தின் குளிரான, வெப்பநிலையாக -67,8 பாகை செல்சியஸ் (-90.0 ° பா), 1892 ஆம் வருடம் பதியப்பட்டுள்ளது, மேலும் இதுபோன்ற குறைந்த வெப்பநிலை -71,2 ° செ (-96.2 பா) 1926 ஆம் ஆண்டு நிலவியது.

* சராசரி சனவரி வெப்பநிலை: -28 டிகிரி செல்சியஸ் (-18 ° பா) வரை (கடற்கரைப்பகுதிகளில் -47 டிகிரி செல்சியஸ் (-53 ° பா) நிலவுகிறது.
* சராசரி சூலை மாத வெப்பநிலை: +19 பாகை செல்சியஸ் (66 டிகிரி பாரன்ஹீட்) (கடற்கரைப் பகுதிகளில்  +19 °செ (66 °பா) என வெப்பநிலை நிலவுகிறது. என்றாலும், மிகவும் வெப்பமான நாளாக யாகூட்டில் ஒரு சூலை மாதப்பதிவில் +38.4 பாகை செல்சியஸ் (101.1 ° பா) வரை) வரை பதிவானது.
* ஆண்டு சராசரி ஆண்டு மழை : 700 மி.மீ (மத்தியப் பகுதிகளில்). .200மிமீ (கிழக்கு யாகுட் மலைகளில்) 
## மேற்கோள்கள்


பகுப்பு:ஆசிய மாதக் கட்டுரைகள் நவம்பர் 2015
குஞ்சுண்ணி

**குஞ்சுண்ணி** ( மே 10, 1927—மார்ச்சு 2, 2006) மலையாளக் கவிஞர் ஆவார். குழந்தைகளுக்கான பாடல்கள் நிறைய எழுதினார். குஞ்சுண்ணி மாசுட்டர் என்றும் அறியப்படும் இவர்  பல இலக்கிய விருதுகள் பெற்றார். இவர் மிக எளிமையாக வாழ்ந்தவர். இவர் பல தலைமுறை எழுத்தாளர்களுக்கு வழிகாட்டியாக விளங்கியவர்.

## இளமைக் காலம்
குஞ்சுண்ணி திருச்சூரில் வாலப்பாடு என்னும் ஒரு சிற்றுரில் பிறந்தார். தந்தை நீலகண்ட மூசாத்து, தாய் அதியாத்து நாராயணி அம்மா. 
சேலரிப் பள்ளியில் தம் ஆசிரியர் பணியைத் தொடங்கிய குஞ்சுண்ணி கோழிக்கோடு  இராமகிருட்டினா சேவாசிரம உயர்நிலைப் பள்ளியில்  1953 இல் 
சேர்ந்தார். 1982 ஆம் ஆண்டு வரை பணி செய்த இவர் ஒய்வு பெற்ற பிறகும் எளிமை எண்ணம் மேலோங்கிய காரணத்தால் ஆசிரமத்திலேயே வாழ்ந்து வந்தார்.

## இலக்கியப்பணி

மாத்ரு பூமி என்னும் வார இதழில் குட்டீட்டன் என்னும் புனை பெயரில் குழந்தைகளுக்கான படைப்புகளை எழுதி வந்தார்.  இளம் எழுத்தாளர்களுக்கு இலக்கியம் குறித்தும் படைப்புகள் பற்றியும் சொல்லிக் கொடுத்தார். கமலுதின் மொகமது மசித் என்பவர்  இயக்கிய பூமிக்கீதம் என்னும் திரைப்படத்தில் நடித்தார்.  குஞ்சுண்ணி தம் வாழ்க்கை வரலாற்றை என்னிலூடெ என்ற புத்தகத்தில் எழுதினார். இப்புத்தகம் நகைச் சுவைக்கும் எளிமைக்கும் பேர் போன ஒன்று. 1987 இல் தம் சொந்த ஊருக்குத் திரும்பிய பின்னர் சமூகப் பண்பாட்டுத் தளங்களில் செயல்பட்டார். மயில் பீலித் துண்டும் வல பொட்டுகளும் என்ற ஆவணப் படத்தில் கிருட்டிண நம்பூதிரி வேடத்தில் நடித்தும் இருக்கிறார்.

## இறப்பு
இவர் 2006 மார்ச்சு 26 இல் தன் மூதாதையர் வீட்டில் இறந்தார்.

## விருதுகள்

* கேரளா சாகித்திய அகாதமி விருதுகள் (1974, 1984) 
* மாநில நிறுவன குழந்தைகள் இலக்கிய விருது (1982)
* கேரளா சாகித்திய அகாதமி வாணாள்  சாதனை விருது (1988)
* மாநில நிறுவன குழந்தைகள் இலக்கிய வாணாள் சாதனை விருது (2002)
* வழக்குன்னுவம் விருது (2002)
* வி.ஏ கேசவன் நாயர் விருது (2003)
* டோம்யஸ் விருது

## மேற்கோள்கள்


## வெளி இணைப்புகள்
*https://www.youtube.com/watch?v=RIPfz_pnYP8
*http://topentity.com/kunjunni-mash/ 
*http://www.thehindu.com/todays-paper/tp-national/tp-kerala/kunjunni-passes-away/article3170082.ece

பகுப்பு:மலையாளக் கவிஞர்கள்
பகுப்பு:1927 பிறப்புகள்
பகுப்பு:2006 இறப்புகள்
பகுப்பு:கேரள சாகித்ய அகாடமி விருது பெற்றவர்கள்
1641

**1641** (**[[ரோம எண்ணுருக்கள்|MDCXLI]]**) கிரெகொரியின் நாட்காட்டியில் ஒரு செவ்வாய்க்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் வெள்ளிக்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* ஜனவரி 4 - பிலிப்பீன்சின் பார்க்கர் சுழல்வடிவ எரிமலை வெடித்தது.
* சூலை 12 - போர்த்துகல்லும் டச்சுக் குடியரசும் ஹேக் உடன்பாட்டை எட்டின. ஆனாலும், இரு நாடுகளும் உடன்பாட்டை ஒழுகாததால், டச்சு ஆட்சியில் இருந்த போர்த்துக்கீசக் குடியேற்ற நாடுகளான பிரேசில், அங்கோலாவில் மாற்றம் ஏதும் ஏற்படவில்லை.
* அக்டோபர் 23 - ஐரியக் கத்தோலிக்கர் ஆங்கிலேய நிருவாகம், மற்றும் ஸஇசுக்கொட்டியக் குடியேறிகளுக்கு எதிராக கிளர்ச்சியை ஆரம்பித்தனர்.
* டச்சுக்கள் நாகசாகி அருகே டெஜிமா என்ற வணிகக் குடியேற்றத்தை ஆரம்பித்தனர்.
* மலாக்காவில் இருந்து போர்த்துக்கீசர் டச்சுக்களினால் வெளியேற்றப்பட்டனர்.
* பெரும் கொள்ளைநோய் வடக்கு, மத்திய சீனாவில் பரவியது. பெருந்தொகையானோர் உயிரிழந்தனர்.

## பிறப்புகள்
* பெப்ரவரி 8 - ரொபர்ட் நொக்ஸ், பிரித்தானியக் கிழக்கிந்தியக் கம்பனியின் ஆங்கிலேய கப்பல் மீகாமன் (இ. 1720)

## இறப்புகள்
* சனவரி 3 - செருமையா அராக்சு, ஆங்கிலேய வானியலாளர் (பி. அண். 1618)

## மேற்கோள்கள்
சுகுமி

**சுகுமி** (*Sukhumi* அல்லது *Sokhumi*, , *சுகும்*) மேற்கு சியார்சியாவின் நகரமும், கருங்கடல் பகுதியில் உள்ள சர்ச்சைக்குரிய அப்காசியாவின் தலைநகரமும் ஆகும். 1990களின் ஆரம்பத்தில் இடம்பெற்ற சியார்சிய-அப்காசியப் பிரச்சினையில் இந்நகரம் பெரிதும் பாதிப்படைந்திருந்தது.

சுகுமி நகரம் கருங்கடலின் கிழக்குக் கரையில் அமைந்துள்ளது. துறைமுகமாகவும், முக்கிய தொடருந்து சந்தியாகவும் செயல்படும் சுகுமி ஒரு முக்கிய சுற்றுலாத் தலமும் ஆகும். கடற்கரைகள், உடல்நல நிலையங்கள், கனிம மருத்துவ நீரூற்றுகள், கொண்ட இந்நகர் வெப்பமண்டலங்களின் ஒரப்பகுதிகளைச் சார்ந்த காலநிலையைக் கொண்டது. இங்குள்ள தாவரவியல் பூங்கா 1840 ஆம் ஆண்டில் நிறுவப்பட்டது.

அப்காசிய அரசுப் பல்கலைக்கழகம், சுகும் திறந்த கல்விக்கழகம் ஆகிய அறிவியல் ஆய்வுக் கல்வி நிலையங்கள் இங்குள்ளன. 1945 ம்தல் 1954 வரை இங்குள்ள இலத்திரனியற்பியல் ஆய்வுகூடம் சோவியத் அணுவாயுதங்கள் தயாரிப்பில் ஈடுபட்டிருந்தன.

## மேற்கோள்கள்

## வெளி இணைப்புகள்

* GigaCatholic for the titular see, linking to incumbent biographies
* UNOMIG photo gallery of Sukhumi 
* Suhumi webcam
* News from FM Radio Abkhazia 

பகுப்பு:அப்காசியா
பகுப்பு:ஆசியத் தலைநகரங்கள்
பகுப்பு:ஐரோப்பியத் தலைநகரங்கள்
பகுப்பு:சியார்சியா
அரசினர் மகளிர் கல்லூரி, கும்பகோணம்

**அரசினர் மகளிர் கலைக் கல்லூரி, கும்பகோணம்** (Government Arts College for Women, Kumbakonam) என்பது இந்தியாவின் தமிழ்நாட்டில் கும்பகோணத்தில் தன்னாட்சி அனுமதியுடன் செயற்பட்டுவரும் மகளிருக்கான தமிழக அரசின் கலைக் கல்லூரியாகும். இக்கல்லூரி 1963-ஆம் ஆண்டில் தொடங்கப்பட்டது. தற்போது திருச்சிராப்பள்ளி பாரதிதாசன் பல்கலைக்கழகத்தின் அனுமதியுடன் தன்னாட்சி கல்லூரியாக இயங்கி வருகிறது. தேசிய மதிப்பீடு மற்றும் தரச்சான்று அவையின் (NAAC) பி+ தகுதியுடன் (2007-ஆம் ஆண்டில்) செயற்பட்டு வருகிறது. 2013-ஆவது ஆண்டினை இக்கல்லூரி தனது பொன்விழா ஆண்டாகக் கொண்டாடியது.

## வழங்கும் படிப்புகள்
இக்கல்லூரியில் இருசுழற்சி முறையில் பின்வரும் படிப்புகள் வழங்கப்படுகின்றன.

### முதுநிலைப் படிப்புகள்
# ஆங்கிலம் 
# இயற்பியல் 
# கணிதம் 
# கணினி அறிவியல் 
# புவியியல் 
# பொருளியல் 
# வணிகவியல் 
# வரலாறு 
# விலங்கியல் 
# வேதியியல் 

### இளநிலைப் படிப்புகள்
# தமிழ் 
# ஆங்கிலம் 
# பொருளியல் 
# வேதியியல் 
# இளங்கலை வரலாறு 
# வணிகவியல்
# புவியியல் 
# கணிதம்
# கணினி அறிவியல் 
# இயற்பியல் 
# விலங்கியல்

## இதனையும் காண்க
* தஞ்சாவூர் மாவட்டத்திலுள்ள கல்வி நிலையங்கள்
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

## மேற்கோள்கள்

## வெளியிணைப்புகள்

பகுப்பு:தஞ்சாவூர் மாவட்டத்திலுள்ள அரசினர் கலைக் கல்லூரிகள்
பகுப்பு:பாரதிதாசன் பல்கலைக்கழக இணைவுக்கல்லூரிகள்
பகுப்பு:தஞ்சாவூர் மாவட்டத்திலுள்ள மகளிர் பல்கலைக்கழகங்களும் கல்லூரிகளும்
ஹரியங்கா வம்சம்

**ஹரியங்கா வம்சம்** (Haryanka dynasty) (ஆட்சி காலம்: கி மு 550 - 413) பிற்கால வேத காலத்திய மகத நாட்டை, பிரத்யோதா வம்சத்திற்கு பிறகு,  ஆண்ட இரண்டாவது வம்சம் ஆகும். கி மு ஆறாம் நூற்றாண்டின் நடுப்பகுதியில் தோன்றிய இவ்வம்சம், ராஜகிரகத்தை தலைநகராகக் கொண்டு மகத நாட்டை ஆண்டது. பின்னர் ராஜகிரகத்திலிருந்து (தற்கால பிகாரின் தலைநகரான பாட்னாவிற்கு)  தலைநகரத்தை பாடலிபுத்திரத்திற்கு மாற்றியது.

ஹரியங்கா வம்சத்தை நிறுவியவர் பிம்பிசாரனின் தந்தை **பாட்டியா** ஆவார். மகதப் பேரரசில் 
அங்கம், கோசலம், காசி,  மல்லம், வத்சம், குரு, வஜ்ஜி,  பாஞ்சாலம், மத்சம் மற்றும் சூரசேனம் அடங்கியிருந்தன.

ஹரியங்கா வம்சத்திற்கு பின் சிசுநாக வம்சம் மகத நாட்டை ஆண்டது. 

## ஹரியங்க வம்ச அரசர்கள்

### பிம்பிசாரன் (கி மு 546 – 494)
ஹரியங்கா வம்ச அரசன் பிம்பிசாரன் பல போர்களினால் மகத நாட்டை விரிவு படுத்தினான். கோசல நாட்டையும் திருமண உறவினால் மகதத்துடன் இணைத்தார். 

மகாவீரரின் காலத்தில் வாழ்ந்த பிம்பிசாரன் கௌதம புத்தரிடம் முழு ஈடுபாடுடையவர் ஆவார். கி மு 491இல், தன் மகன் அஜாதசத்ருவால் சிறையில் பிடிக்கப்பட்டு, பின்னர் மரணதண்டனை விதிக்கப்பட்டார்.

### அஜாதசத்ரு (கி மு 494 – 462)
பேரரசர் அஜாதசத்ரு, மகாவீரர் மற்றும் கௌதம புத்தர் காலத்தில் வாழ்ந்தவர்.கோசல நாடு, வஜ்ஜி நாடு மற்றும் லிச்சாவி போன்ற மகாஜனபாதம் என்றழைக்கப்படும் குடியரசு நாடுகளை வென்றார். பின்னர் காசி நாட்டை வென்றார்.

### உதயணன்  (கிமு  460 – 440)
உதயணன் காலத்தில் பாடலிபுத்திரம் உலகின் பெரிய நகரங்களில் ஒன்றானது. உதயன் ஒன்பது ஆண்டுகள் மகத நாட்டை ஆண்டான். இவனுக்குப் பின் அனுருத்திரன், முண்டன் மற்றும் நாகதாசகன் கி மு 413 வரை ஆண்டனர். பின்னர் மகத நாட்டை சிசுநாக வம்சத்தினர் ஆண்டனர்.
## இதனையும் காண்க
* பிரத்யோதா வம்சம் 
## அடிக்குறிப்புகள்

## மேற்கோள்கள்
*
*

பகுப்பு:இந்திய அரச மரபுகள்
பகுப்பு:இந்திய வரலாறு
பகுப்பு:பண்டைய இந்தியா
பனமலை தாளகிரீசுவரர் ஆலயம்

**தாளகிரீஸ்வரர் ஆலயம்** (*Talagirisvara Temple*) தமிழ்நாட்டிலுள்ள, விழுப்புரம் மாவட்டம், பனமலை என்ற கிராமத்தில் அமைந்துள்ள ஒரு இந்துக் கோவில் ஆகும்.

## அமைவிடம்
இவ்வாலயம் விழுப்புரம் மாவட்டத்தில் இருந்து செஞ்சி செல்லும் சாலையில்  உள்ள பனமலை கிராம பஞ்சாயத்தில் அமைந்துள்ளது. பனமலை, செஞ்சியிலிருந்து 23கிலோமீட்டர் தொலைவில் உள்ளது.

## வரலாறு
"தாள் " என்ற எழுது பனை மரத்தை குறிக்கும். பனை மரத்தை தலமரமாக கொண்ட சிவன் கோவில்களில் இதுவும் ஒன்று. இராசசிம்மன் என அழைக்கப்பட்ட இரண்டாம் நரசிம்ம பல்லவன் பல்லவ மன்னர்களுள் ஒருவன். மாமல்லபுரம் கடற்கரைக் கோயில், கைலாசநாதர் கோயில், பனமலை தாளகிரீசுவரர் கோயில் இவ்வரசனால் கட்டப்பட்டைவை. 

## பல்லவர் கால சுவர் ஓவியம்
இங்கு ஏழாம் நூற்றாண்டு கலையழகு மிக்க சுவர் ஓவியங்கள் சிதைந்த நிலையில் காணப்படுகின்றன. இக்கோயிலின் வடக்குத் துணைக் கருவறையில் இரு ஓவியங்கள் சிதைந்த நிலையில் காணப்படுகின்றன. இடது சுவரில் நடராசர் ஓவியம் ஏறக்குறைய அழிந்த நிலையில் உள்ளது. இதில் சிவன் வலது காலைத் தரையில் ஊன்றி, இடது காலை மண்டியிட்டு, இடக் கையை மார்புக்கு குறுக்கே வீசி, ஆடுவது போல் உள்ளார். இதை சந்தியா பாணி என குறிப்பிடுகின்றனர். இதன் எதிர்ச் சுவரில் நடராசரைப் பார்த்தபடி இருக்கும் பார்வதி வரையப்பட்டிருக்கிறார். பார்வதி இடது காலை மடித்துச் சுவரில் சாய்ந்து ஒற்றைக் காலில் நிற்பதுபோல் சித்தரிக்கபட்டுள்ளார். தலைக்கு மேலே ஒரு சிவப்பு குடை உள்ளது. பார்வதியின் தலை மஞ்சள் நிற கிரீட மகுடம் அழகு படுத்துகிறது. காதில் காதணி உள்ளது.  நெற்றியில் சிவப்பு திலகம் உள்ளது. கழுத்தில் சுவடி, கண்டிகை போன்ற அணிகலன்கள் அழகூட்டுகின்றன. கணுக்கால் வரை நீண்டுள்ளதாக சிவப்புப் புடவை சிறு பூக்களோடு உள்ளது. கால்களை கொலுசு அழகூட்டுகிறது.


File:Talagirisvara temple at Panamalai..JPG|கோவில் வரலாறு பற்றி கூறும் இருமொழி(தமிழ், ஆங்கிலம்) பலகை. 
File:Panamalai mural.JPG| ஏழாம் நூற்றாண்டு பல்லவர் கால எழில்மிகு சுவர் ஓவியத்தின் (பார்வதி) ஒரு பகுதி  


## மேற்கோள்கள்

## வெளி இணைப்புகள்
*பனைமலை சிவன் கோவில், காணொளி

பகுப்பு:விழுப்புரம் மாவட்டத்திலுள்ள சிவன் கோயில்கள்‎
பகுப்பு:ஏழாம் நூற்றாண்டு இந்துக் கோயில்கள்
இராச இராசேசுவரி

**இராச இராசேசுவரி**  (Raja Rajeswari) என்பவர் நியூயார்க்கு  குற்றவியல் நீதி மன்றத்தின் நீதிபதியாகப் பதவியேற்ற இந்தியப் பெண்மணி ஆவார். சென்னை நகர் ஆழ்வார் பேட்டையில் வளர்ந்தவர்.

## இளமைக் காலம்

இவருடைய தாயார் பத்மா ராமநாதன் நடனக் கலைஞர் மற்றும் ஆசிரியர். தந்தை ஓர் அலுவலகத்தில் மேலாளர். பதினாறு அகவையில் இராசராசேசுவரி அமெரிக்காவில் குடியேறினார். நியூயார்க்கில் ஒரு கலை நிகழ்ச்சியில் கலந்து கொள்ள வந்தவர் அங்கேயே நிலையாக வசிக்க வாய்ப்புகள் இவருக்கு ஏற்பட்டன.

## சட்டப் பணி

புரூக்லின் சட்டப் பள்ளியில் சட்டம் படித்து வழக்கறிஞர் ஆனார். பதினாறு ஆண்டுகள் மாவட்ட நீதி மன்றத்தில் பணி ஆற்றினார். பல் வேறு நீதி மன்றங்களில் குற்றவியல் வழக்குகளில் அனுபவம் பெற்றார்.  2015 ஆம் ஆண்டு ஏப்பிரல் 17 ஆம் பக்கலில் மாவட்ட உதவி நீதிபதி என்னும் பதவியை  ஏற்றார். பாலியல் குற்ற வழக்குகளை உசாவி தீர்ப்புகள் வழங்கி வருகிறார். குழந்தைகள் மற்றும் பெண்கள் எதிர்கொள்ளும் சிக்கல்களைக் கவனித்து அவர்களுக்கு உதவி புரிகிறார். குழந்தைகள் பாலியல் வன்செயல்களில் ஈடுபட்டு குற்றம் செய்த கார்லோஸ் ரொசாரியோ வழக்கில் தீர்ப்பு வழங்கியதில் இராசராசேசுவரிக்குப் புகழ் கிடைத்தது.

## பிற திறமைகள்

இராசராசேசுவரி  பரத நாட்டியம்  குச்சு புடி நடனம்  ஆகியவற்றில் வல்லவர். அவருடைய தாயார் நடத்தும் ப்த்மாலாய நடன மன்றத்தின் நடன நிகழ்ச்சிகளில்  கலந்து கொண்டு நடனம் ஆடியுள்ளார். இந்திய மொழிகளையும்  தென்னாசிய மொழிகளையும் சரளமாகப் பேசுகிறார்

## மேற்கோள்

http://www.thehindu.com/news/international/chennaiborn-raja-rajeswari-is-new-yorks-first-indianamerican-woman-judge/article7149985.ece

http://www.firstpost.com/world/raja-rajeswari-appointed-new-york-citys-first-india-born-woman-judge-2218004.html

http://www.thehindu.com/news/cities/chennai/nyc-judge-raja-rajeswari-acknowledges-the-chennai-connect/article7165659.ece

பகுப்பு:அமெரிக்க நீதிபதிகள்
பகுப்பு:வாழும் மக்கள்
மகாலிங்கேசுவரர் கோயில்

**மரகதவல்லி உடனுறை மகாலிங்கேசுவரர் கோயில்** என்பது தமிழ்நாட்டின், திண்டுக்கல் மாவட்டம், சாணார்பட்டி ஒன்றியம், தவசிமடை (624 304) கிராமத்தில் அமைந்துள்ளது. இங்கு **பரத்வாசர்** எனும் **பத்து அடி** உயரமுடைய முனிவர் வாழ்ந்து சமாதி அடைந்த இடம் என நம்பப்படுகிறது. அவருடைய சமாதி அங்குள்ளது. அவர் ஆன்மீக 'ஒடுக்கம்' அடைந்த இடமாதலால் இவ்விடம் 'ஒடுக்கம்' என்ற பெயரிலேயே அழைக்கப்பெறுகிறது. இராமர் தம் வனவாசத்தின் போது அனுமனோடு தன் உணவைப் பங்கிட வாழை இலையின் நடுவே 'கோடு' போட்டது இத்தலமே என்ற தொன் நம்பிக்கை மக்களிடம் உலவுகிறது. 

சிறுமலையின் அடிவாரத்தில் அமைந்த இக்கோயில் பன்னெடுங்காலமாக மரங்கள் அடர்ந்து, பல அரிய மூலிகைகளின் உறைவிடமாக இருந்தது. கடந்த பத்தாண்டுகளில் இக்கோயில் 'மகம்' நட்சத்திரத்துக்குரிய கோயிலாக உள்ளது. பிரதோசம் உட்பட சிவபெருமானுக்கு உகந்த நாட்களில் சிறப்பு வழிபாடுகள் நடத்தப் பெறுகின்றன. திண்டுக்கல் மாவட்டத்தின் பல பகுதிகளில் இருந்தும் மக்கள் இவ்வாலயத்திற்கு வருகை புரிகின்றனர்.

## மேற்கோள்கள்

## வெளியிணைப்புகள்
*தவசிமடை-சிவன்/மகாலிங்கேசுவரர்

() - புவியியல் ஆள்கூறுகள் 

பகுப்பு:திண்டுக்கல் மாவட்டத்திலுள்ள சிவன் கோயில்கள்
டிஸ்மாலேண்ட்

240px||thumb|right**டிஸ்மாலேண்ட்** (Dismaland) என்பது பேங்க்சி என்னும் ஒரு ஓவியக் கலைஞரால் உருவாக்கப்பட்ட  கண்காட்சி ஆகும்.  இது  இங்கிலாந்தின் சோமர்செட் என்னும் ஊரில் இரண்டரை ஏக்கர் நிலத்தில் 58 கலைஞர்களின் கைவண்ணத்தில் அமைக்கப்பட்டது . இங்கு உள்ள காட்சிகள் அனைத்தும் கிண்டலும் பகடியுமாக சிந்திக்க வைக்கும் நோக்கில் அமைக்கப்பட்டன. இந்தக் கண்காட்சி தொடங்கும் வரை உள்ளூர்  மக்கள் எவருக்கும் தெரியாமல் பேங்க்சி கமுக்கமாக வேலை செய்து முடித்தார்.

ஊடகப் பசிக்குப் பலியான டயானாவை நினைவூட்டும் வகையில் 'சிண்ரெல்லாவின் மரணம்' என்ற பேரி டேல் சிலை,  கள்ளத்தோணிகளை நினைவுப் படுத்தும் தண்ணீர் போட் சிற்பங்கள், மிக்கி மவுஸ் காது அணிந்த பெண், குழந்தைகளின் பாக்கட் செலவுக்கு 5 பவுன் வழங்கப்பட்டு ஒரு மாதத்திற்குள் 50 பவுன் திருப்பிச் செலுத்த வேண்டும் என்னும் அறிவிப்பு என பல்வேறு கிண்டல் கேலி செய்யும் காட்சிகள் உள்ளன. இக்காலத்தில் நிகழும் நுகர்வுக் கலாச்சாரம், அதிகாரம், பொருளியல் சூழ்நிலை, ஊடக வன்முறை, எந்திரக் கதியில்  செல்லும் வாழ்க்கை முறை ஆகியவற்றை நயம் பட இடித்துரைக்கிறது இக்கண்காட்சி.

## மேற்கோள்

## வெளியிணைப்புகள்

*http://www.bbc.com/news/uk-england-bristol-34364808
*http://www.theguardian.com/artanddesign/video/2015/aug/27/dismaland-watch-trailer-banksy-bemusement-park-weston-super-mare-video

பகுப்பு:கண்காட்சிகள்
தோபா ஏரி

**தோபா ஏரி** *(Lake Toba)* (இந்தோனேசிய மொழி: *Danau Toba*, ஆங்கிலம்: *Lake Toba*) எனப்படும் ஏரி, தென்கிழக்காசியாவில் உள்ள, இந்தோனேசிய நாட்டின் சுமாத்திராவில் உள்ளது. இந்த ஏரி, 100 கி.மீ (62.1371 மைல்) நெடுமையும், 30 கி.மீ (18.6411 மைல்) அகலமும், 505 மீட்டர் (1.666 அடிகள்) ஆழமும் கொண்டதாகும்.

ஆயத் தொலைவுகள் வரையறைப்படி,  தொடங்கி  முடிய, இந்தோனேசியாவின் வடக்கு சுமாத்திராவின் மத்திய பகுதியில் அமைந்துள்ள இந்த தோபா ஏரி, சுமார் 900 மீ (2.953 அடி) உயரத்தில் உள்ளது. அத்துடன் இந்தோனேசியாவின் பெரும் ஏரியாகவும், உலகின் மிகப்பெரிய எரிமலை ஏரியாகவும் அறியப்படுகிறது.

இந்த ஏரி 69,000 - 77,000 ஆண்டுகளுக்கு முன்னர் VEI 8 எனக் கணக்கிடப்பட்ட அளவிலான மாபெரும் எரிமலை வெடிப்பின் நிகழ்விடமாகவும், காலநிலை மாற்றத்தின் அடையாளமாகவும் உள்ளது. மேலும், கடந்த 25 மில்லியன் ஆண்டுகளில் பூமியில் நிகழ்ந்துள்ள எரிமலை வெடிப்புகளில் இதுவே மிகப்பெரிய எரிமலை வெடிப்பாகும். 

## பொது
தோபாப் பேரழிவு உலகளாவிய பல விளைவுகளை தரக்கூடியதாக இருந்தது. அந்தக் காலகட்டத்தில் வாழ்ந்த மனிதர்களைப் பலிகொண்டது. குறிப்பாக, மத்திய கிழக்கு ஆப்பிரிக்கா, இந்தியா போன்ற பிராந்தியங்கள் பெரிதும் பாதிக்கப்பட்டன. மழைக்காலங்களில், தோபா எரிமலையின் இடைப்பட்ட பகுதியில், குறைந்தபட்ச வெப்பநிலை 3 டிகிரி முதல், 5 டிகிரி வரையிலும் °C (5.4 to 9.0&nbsp;°F) அதிகபட்ச வெப்பநிலை 15&nbsp;°C (27&nbsp;°F) நிலவுவதாக கணக்கிடப்பட்டுள்ளது. 

இது உலகளாவிய நிலையில் மிகவும் குறைவாகும். கூடுதல் ஆய்வறிக்கையின்படி, கிழக்கு ஆப்பிரிக்காவில் உள்ள, மலாவி ஏரி (Lake Malawi) பகுதியில் தோபா எரிமலை உமிழ்வுகளிலிருந்து கணிசமான சாம்பல் கொட்டபடுவதாக காட்டுகின்றன அதேநேரம் நீண்டதூரம் உள்ள கிழக்காப்பிரிக்காவில் ஒரு குறிப்பிடத்தக்க காலநிலை விளைவுகளின் அறிகுறிகள் காணப்படுகிறது. 

## நில பண்பியல்

வடக்கு சுமாத்திராவில் உள்ள டோபா எரிமலை, அகண்ட வாய்க் கொண்ட சிக்கலான பேரெரிமலையாகவும், நான்கு எரிமலைவாய்கள் பிணைந்து தோற்றமளிக்கிறது. நான்காவது மற்றும் இளைய எரிமலை பிளவின் அளவு 100 க்கு-30 கிலோமீட்டர் அதாவது (62க்கு-19 மைல்கள்). 

இது உலகின் மிகபெரிய அகண்ட எரிமலை வாய்ப்புறமாகும் என்பது ஆய்வில் அறிந்த தகவல், மேலும் மற்ற மூன்று பழைய எரிமலை வாய்களை இடைவெட்ட தாங்கி நிற்கிறது. இளைய தோபா பாறை எனப்படும் எரிமலை உமிழ்ந்த பொருள் அடர்ந்த பாறை, தற்போதைய புவியியல் ஆய்வு மதிப்பீட்டின்படி 2,800 கி.மீ 3 (670 கன மைல்)(7.8195091 × 1024 m6) இது சமிபத்திய புவியியல் வரலாற்றில் மிகபெரிய எரிமலை உமிழ்வுகள் என்று வெளியிட்டுள்ளது. 

இந்த வெடிப்பு தொடர்ந்து மீண்டெழும் குவிமாடமாகும், ஒரு நீண்ட பிளவிடை பள்ளம் பிரிக்கப்பட்ட இரண்டு அரை குவிமாடங்கள் சேர்ந்து, புதிதாக அகண்ட எரிமலைவாய் உருவானதாக அறியப்படுகிறது.

இதற்குக் குறைந்தது நான்கு கூம்புகள், இந்த நான்கும் அடுக்கப்பட்ட எரிமலைபோல் காணபடுவதோடு, அதில் மூன்று பெருங்குழிகள் ஏரியில் தெரிகிறது. வடமேற்கில் இருக்கும் அகண்ட எரிமலைவாய் சிதறியுள்ள கூம்பு விளிம்புகளில் பெரும்பகுதி தாவரங்களால் சூழப்பட்டுள்ளது, 

இது பல நூறு ஆண்டுகளாக இளம் வயதாகவே பரிந்துரைக்கின்றது. மேலும் கடல் மட்டத்திலிருந்து 1971 மீட்டர் உயரத்தில் புசுபுகிட் *(Pusubukit)* மலை மையம் *(Hill Center)* உள்ளது, மற்றும் அகண்ட எரிமலைவாய் தெற்கு விளிம்பு பகுதியில் ஒரு சொல்பாடரிகல்லி (solfatarically) என்கிற நிலபண்பியல் சரணாலயம் அமைந்துள்ளது. 
       

## மேற்கோள்கள்

## மேலும் காண்க
* பத்தூர் ஏரி
* டோபா எரிமலை வெடிப்பு

## வெளி இணைப்புகள்

* தோபா பேரேரி வான்காட்சி படிமம்
* தோபா பேரேரி நிலக்காட்சி படிமம்

பகுப்பு:இந்தோனேசியாவின் ஏரிகள்
பகுப்பு:பத்தாக்
அனிதா நாயர்

**அனிதா நாயர்** (சனவரி 26, 1966) ஆங்கிலப் புதின எழுத்தாளர், கவிஞர் மற்றும் கட்டுரையாளர் ஆவார் . இரண்டு நாடகங்களையும் எழுதியுள்ளார். கேரள சாகித்திய அகாதமி விருதும் பிற விருதுகளும் பெற்றவர்.

இவர் கேரள மாநிலத்தின் பாலக்காடு மாவட்டம், சொரனூர் அருகில் முண்டக் கோட்டுகுருசி என்னும் ஊரில் பிறந்தவர் சென்னையில் ஆங்கில இலக்கியம் பயின்று பி.ஏ பட்டம் பெற்றார். பெங்களூருவில் வசித்து வருகிறார்.

## எழுதிய புதினங்கள்

* Satyr of the Subway & Eleven Other Stories (1997)
* The Better Man (2000)
* Ladies Coupé (2001)
* Malabar Mind - Poetry (2002)
* Where the Rain is Born - Writings about Kerala edited by Anita Nair (2003)
* Puffin Book of World Myths and Legend (2004)
* Mistress (2005)
* Adventures of Nonu, the Skating Squirrel (2006) 
* Living Next Door To Alise (2007) 
* Magical Indian Myths (2008)
* Goodnight & God Bless (2008)
* Lessons In Forgetting (2010)
* Malabar Mind (2011)
* Chemmeen (2011)
* Cut Like Wound – Literary noir (2012)
* Idris – Historical novel (2014)

## மேற்கோள்

* http://her.yourstory.com/anita-nair-author-1011 
* http://www.dreams2000.com/nair/anithanair.htm

## வெளியிணைப்புகள்

* Official site
* Anita's Attic - A Creative Writing Mentorship program by Anita Nair 

பகுப்பு:இந்திய ஆங்கில எழுத்தாளர்கள்
பகுப்பு:வாழும் மக்கள்
பகுப்பு:1966 பிறப்புகள்
பகுப்பு:கேரள எழுத்தாளர்கள்
பகுப்பு:கேரளப் பெண் எழுத்தாளர்கள்
சீக்கிய சிற்றரசுகள்

**சீக்கிய சிற்றரசுகளின் கூட்டமைப்பு** (ஆட்சி காலம்: 1716–1799)  (Misl) என்பது தன்னாட்சியுரிமை கொண்ட சீக்கிய சிற்றரசுகளின் கூட்டமைப்பாகும்.சீக்கிய சிற்றரசுகளின் கூட்டமைப்பு 18ஆம் நூற்றாண்டுகளில் சீக்கியர்கள் அதிகம் வாழும் தற்கால இந்தியா மற்றும் பாகிஸ்தானில் உள்ள பஞ்சாப் பகுதிகளில், மொகலாயர்களின் ஆதிக்கத்திற்கு எதிராகவும், சீக்கிய சமயத்தை பாதுகாக்கவும் உருவானது. சீக்கிய சிற்றரசுகள் படைபலத்திலும், பரப்பளவில் ஏற்றத்தாழ்வுகள் இருப்பினும், மற்ற சிற்றரசுகளின் உதவியுடன் மொகலாயர் ஆதிக்கத்தில் இருந்த சீக்கியர்களின் பகுதிகளை கைப்பற்றி, சீக்கிய அரசை விரிவுபடுத்தியும், நிதி ஆதாரங்களையும் குவித்தனர். சீக்கியக் கூட்டமைப்பில் உள்ள சிற்றரசுகள் அமிர்தசரஸ் நகரில் ஆண்டிற்கு  இரு முறை கூடி, அரசியல், சட்ட ஒழுங்கு குறித்து விவாதித்தனர்.

## வரலாறு
மொகலாயப் பேரரசன் ஔரங்கசீப், சீக்கியர்களின் ஒன்பதாம் குருவான தேஜ்பகதூரை தலைசீவியதால், மனம் புண்பட்ட சீக்கியர்கள் கிளர்தெழுந்து, மொகலாயர்களிடமிருந்து தங்களைக் காத்துக் கொள்ள, சீக்கியப் போர்ப் படைகளை நிறுவினர்  பின்னர் ராஜா ரஞ்சித் சிங் தலைமையில் அனைத்து சீக்கிய சிற்றரசர்கள் கூட்டமைப்பு ஒன்று கூடி 1799ஆம் ஆண்டில் சீக்கியப் பேரரசை நிறுவினர்.

## சீக்கிய சிற்றரசுகள்

## சீக்கிய சிற்றரசுகளின் பரப்பு
thumb|right|200px|சீக்கிய சிற்றரசுகளின் கூட்டமைப்பீன் பகுதிகள்

சீக்கிய சிற்றரசுகள் சட்லஜ் ஆற்றினை மையமாகக் கொண்டு, இரண்டு முக்கியப் பிரிவாக பிரிந்து ஆண்டன. சட்லஜ் ஆற்றின் வடக்கு பகுதியில் உள்ள 11 சீக்கிய சிற்றரசுகளை மஜ்ஜா சீக்கியர்கள் என்றும், சட்லஜ் ஆற்றின் தெற்கு பகுதியை ஆண்ட சீக்கிய சிற்றரசுகளை மால்வா சீக்கியர்கள் என்றும் அழைக்கப்பட்டனர்..

### சீக்கிய சிற்றரசுகள் நடத்திய போர்கள்
# கோல்வார் போர்  (அமிர்தசரஸ், 1757)
# லாகூர் போர்  (1759)
# சியால் கோட் போர்  (1761)
#  குஜ்ஜரன்வாலா போர்  (1761)
# சியால் கோட் போர்   (1763)
# அமிர்தசரஸ் போர்   (1797)
# குஜராத் போர்   (1797)
# அமிர்தசரஸ் போர் (1798)

## இதனையும் காண்க
* சீக்கியப் பேரரசு

## மேற்கோள்கள்

## ஆதார நூற்பட்டியல்
*
*
*
*
*
*
*
*
*

*Ahmad Shah Batalia, Appendix to Sohan Lal Suri’s Umdat-ut-Tawarikh. Daftar I, Lahore, 1X85, p.&nbsp;15; Bute Shahs Tawarikh-i-Punjab, Daftar IV, (1848), (MS., Ganda Singh’s personal collection. Patiala), p.&nbsp;6; Kanaihya Lal, Tarikh-i-Punjab, Lahore, 1877, p.&nbsp;88; Ali-ud-Din Mufti, Ibratnama, Vol. I, (1854), Lahore, 1961, p.&nbsp;244. Muhammad Latif, History of the Punjab (1891), Delhi, 1964, p.&nbsp;296.
* Ian Heath, *The Sikh Army, 1799–1849 (Men-at-arms),* Osprey (2005) 
* Harbans Singh, *The Heritage of the Sikhs,* second rev. ed., Manohar (1994) 
* Hari Ram Gupta, *History of the Sikhs: Sikh Domination of the Mughal Empire, 1764–1803,* second ed., Munshiram Manoharlal (2000) 
* Hari Ram Gupta, *History of the Sikhs: The Sikh Commonwealth or Rise and Fall of the Misls,* rev. ed., Munshiram Manoharlal (2001)  
*Gian Singh, Tawarikh Guru Khalsa, (ed. 1970), p.&nbsp;261.

## வெளி இணைப்புகள்
* http://thesikhmisl.com 

பகுப்பு:பஞ்சாபின் வரலாறு
பராகாசு துணி

**பராகாசு துணிகள்** பெரு நாட்டில் உள்ள ஒரு நெக்குரோபோலிசில் 1920 ஆம் ஆண்டு கண்டுபிடிக்கப்பட்டது. இந்த நெக்குரோபோலிசு கிமு 200-300 ஆண்டுக் காலப் பகுதியில் பதப்படுத்தி அலங்கார வேலைப்பாடுகளோடு கூடிய துணிகளில் சுற்றி வைக்கப்பட்ட 420 உடல்களைக் கொண்டுள்ளது. பிரித்தானிய அருங்காட்சியகத்தில் உள்ள இவ்வாறான ஒரு துணியில் தலைமுடியில் கொய்யப்பட்ட தலைகளைத் தாங்கியபடி பறக்கும் மந்திரவாதி ஒருவனின் உருவம் உள்ளது. 

இந்தத் துணியை உருவாக்கிய மக்கள் ஒரு சிக்கலான சமூகத்தைக் கொண்டிருந்தனர். அங்கே மட்பாண்டம், மீன்பிடித்தல், வேளாண்மை என்பன இருந்ததற்கான சான்றுகள் உள்ளன.

## மேற்கோள்கள்

## இவற்றையும் பார்க்கவும்
* 100 பொருட்களில் உலக வரலாறு

பகுப்பு:பிரித்தானிய அருங்காட்சியகத்தில் உள்ள பொருட்கள்
பகுப்பு:தொல்பொருட்கள்
கழற்சிக்காய்

right|thumb|250px|கழற்சி காய்களும், விதைகளும்
**கழற்சிக்காய்** (molucca-beans, Nickernuts) என்பது கழற்சி என்ற ஒரு வகைக் கொடியில் காய்க்கும் ஒரு மூலிகை ஆகும். இதனது ஓடுகள் கடினமானவை. உள்ளே வெள்ளை நிறத்தில் பருப்பு இருக்கும். இது மிகவும் கசப்பானது. இது கச்சூரம், கெச்சக்காய், வஜ்ரபீஜம் என்ற பெயர்களாலும் வழங்கப்படுகிறது.

## இலக்கியத்தில்
இலக்கியத்தில் குறிக்கப்படும் கழங்காடுதல் (தட்டாங்கல்) என்ற விளையாட்டுக்கு இக் கழற்சிக்காய்களே பாவிக்கப்பட்டதாகச் சொல்லப்படுகிறது.

செறியரிச் சிலம்பிற் குறுந்தொடி மகளிர் 
பொலஞ்செய் கழங்கிற் றெற்றி யாடும் (புறம். 36)
மகளிர்.... முத்தவார்மணற்
பொற்கழங் காடும். (பெரும்பாண். 327 – 35) 

தென்பொதிகை மலையில் இத்தாவரம் அதிகமாகக் காணப்படுகின்றது.

## இதனையும் காண்க
* கழற்சி அல்லது வஜ்ஜிரபீஜம், *Caesalpinia bonducella*

## மேற்கோள்கள்

பகுப்பு:மூலிகைகள்
பகுப்பு:விதைகள்
பந்தே அமீர் தேசியப் பூங்கா

**பந்தே அமீர் தேசியப் பூங்கா** (Band-e Amir) ஆப்கானித்தான் நாட்டில் அமைந்துள்ளது. இது பாமியான் மாகாணத்தில் அமைந்துள்ளது. ஆப்கானிஸ்தானின் முதல் தேசியப்பூங்கா இதுவாகும். ஆழமுடைய ஆறு பெரிய ஏரிகளும் இயற்கையான அணைப்பகுதியும் கொண்ட இடத்தில் இப்பூங்கா அமைந்துள்ளது. கடல் மட்டத்திலிருந்து சுமார் 3,000 மீட்டர் உயரத்தில் அமைந்துள்ள இப்பூங்கா பாமியான் பகுதியின் மேற்கே அமைந்துள்ளது. இப்பூங்காவிற்கு வருடம் தோறும் ஆயிரக்கணக்கான  பார்வையாளர்கள் வருகின்றனர்.

## அமைவிடம்
ஆப்கானிஸ்தானின் பாமியான் பகுதிக்கு வடமேற்கே 75 கிலோமீட்டர் தொலைவில் 'யகவலாங்' நகருக்கு அருகே அமைந்துள்ளது. 2009 ஆம் ஆண்டில் இப்பூங்கா ஆப்கானிஸ்தானின் முதல் தேசியப்பூங்காவாக அறிவிக்கப்பட்டது. அரசியல், சர்வதேச மற்றும் உள்நாட்டுப்போரின் காரணமாக 1960 களிலிருந்து இப்பூங்கா இடர்பாடுகளுக்கு உள்ளானது.

## மேற்கோள்கள்

பகுப்பு:தேசியப் பூங்காக்கள்
பகுப்பு:இயற்கை வளங்கள்
பகுப்பு:ஆப்கானித்தான்
வளைய பியூட்டீன்

**வளைய பியூட்டீன்** (Cyclobutene) என்பது வளைய ஆல்க்கீன் வகைச் சேர்மமாகும். இச்சேர்மத்தின் மூலக்கூற்று வாய்ப்பாடு C4H6 ஆகும். வேதியியல் தொழிற்சாலைகளில் பல்லுறுப்பியாக்கும் தொகுப்பு வினைகளில் ஒற்றைப்படியாக வளைய பியூட்டீன் பயன்படுத்தப்படுகிறது. தவிர பல்வேறு வேதித் தொகுப்பு வினைகளிலும் இது பயன்படுத்தப்படுகிறத

## இவற்றையும் காண்க
* வளைய பியூட்டேன்
* வளைய பியூட்டாடையீன்
* வளையபியூட்டைன்

## புற இணைப்புகள்
* Preparation of cyclobutene

பகுப்பு:வளைய ஆல்க்கீன்கள்
பகுப்பு:ஒற்றைப்படிகள்
பனமலை

**பனமலை** (*Panamalai*) தமிழ்நாடு மாநிலம், விழுப்புரம் மாவட்டம், விக்கிரவாண்டி வட்டத்துக்குட்பட்ட ஒரு வருவாய் கிராமம் ஆகும். இக்கிராமம் விக்கிரவாண்டி சட்டமன்றத் தொகுதிக்கு உட்பட்டது. செஞ்சியிலிருந்து 23 கி.மீ. தொலைவிலுள்ளது. இங்கு தொன்மையான பல்லவர் காலத்தில் கட்டப்பட்ட தாளகிரீஸ்வரர் ஆலயம் அமைந்துள்ளது.
## படக்காட்சிகள்

File:Talagirisvara temple at Panamalai..JPG|பனமலை தாளகிரீஸ்வரர் ஆலயம்  குறித்த அறிவிப்புப் பலகை
File:Panamalai mural.JPG| பனமலை பல்லவர் கால வண்ண ஓவியம் 
File:Panamali temple view.JPG|பனமலை தாளகிரீஸ்வரர் ஆலயம்


## மேற்கோள்கள்

பகுப்பு:விழுப்புரம் மாவட்டத்திலுள்ள கிராமங்கள்
பகுப்பு:இந்துக் கோயில் கட்டிடக்கலை
மக்னீசியம் அலுமினைடு

**மக்னீசியம் அலுமினைடு** *(Magnesium aluminide)* என்பது மக்னீசியம் மற்றும் அலுமினியம் தனிமங்கள் சேர்ந்து உருவாகும் இடை உலோகச் சேர்மம் ஆகும். பொதுவான நிலைகளில் (மூலக்கூறு கட்டமைப்புகள்) பீட்டா நிலை (Mg2Al3) மற்றும் காமா நிலை (Mg17Al12) ஆகியனவும் அடங்கும். இவ்விரு சேர்மங்களும் கனசதுர படிக அமைப்பில் காணப்படுகின்றன. 5XXX  வகை அலுமினியம் உலோகக் கலவையின் முக்கியமானப் பகுதிப்பொருளாக அல்லது மக்னீசியம் அலுமினியம் உலோகக் கலவையின் பகுதிப்பொருளாக மக்னீசியம் அலுமினைடு இருக்கிறது. மற்றும் இது இச்சேர்மத்தின் பல பொறியல் பண்புகளைத் தீர்மானிக்கிறது. ஐதரசன் சேமிக்கும் தொழில் நுட்பத்தில் உலோக ஐதரைடுகள் உற்பத்தி செய்யும் வினைபடு பொருளாகப் பயன்படுத்த ஆராயப்படுகிறது. MgAl சேர்மங்கள் வழக்கத்திற்கு மாறான அளவுகளில் பெரியனவாகும் சிக்கலான அலகு செல்களாகவும் உள்ளன.

## மேற்கோள்கள்
* 

பகுப்பு:கலப்பு உலோகங்கள்
பகுப்பு:அலுமினைடுகள்
பகுப்பு:மக்னீசியம் சேர்மங்கள்
பகுப்பு:கலப்புலோகங்கள்
சின்னதாராபுரம்

**சின்னதாராபுரம்** (*Chinna Dharapuram*) தமிழ்நாடு, கரூர் மாவட்டம், கே. பரமத்தி வட்டாரத்திலுள்ள கிராமம். இது ஒரு கிராம ஊராட்சியாகும். கரூர் மாவட்டத்தின் மேற்குப் பகுதியில் அமராவதி ஆற்றங்கரையில் அமைந்துள்ளது. இங்கு அகிலாண்டேஸ்வரி உடனுறை முனிமுக்தீஸ்வரர் சிவன் கோயில் உள்ளது.
முனிவருக்கு முக்தியை வழங்கிய ஈஸ்வரர் என்பதால் இத்திருத்தலம் இப்பெயர் பெற்றது என்பது செவிவழி செய்தி.

## சிறப்புகள்
* கல்கி அவர்களின் பொன்னியின் செல்வன் புதினத்தில்  இவ்வூர் விராடபுரம் எனக் குறிப்பிடப்பட்டுள்ளது.
* மேற்கு நோக்கி அமையப்பெற்ற முனிமுக்தீஸ்வரர் சிவன் கோயில் இங்கு அமைந்துள்ளது.  
*தமிழ்நாட்டில் சிமெண்ட் பைப் தயாரிப்பில் முக்கிய ஊர் சின்னதாரபுரம்

## கல்வி நிறுவனங்கள்
* அரசு ஆண்கள் மேல்நிலைப்பள்ளி
* அரசு மகளிர்  மேல்நிலைப்பள்ளி
* அரசு மகளிர் ஆசிரியர் பயிற்சி நிறுவனம் 
* ஆர்.என்.மெட்ரிக்மேல்நிலைப்பள்ளி
* அருங்கரைஅம்மன் கலை மற்றும் அறிவியல் கல்லூரி 

## கோயில்கள்
* முனிமுக்திஸ்வரர் கோயில்
* காளியம்மன் திருக்கோயில்
* ஆறுபடைமுருகன் திருக்கோயில்
* மாரியம்மன் திருக்கோயில்

## மேற்கோள்கள்

பகுப்பு:கரூர் மாவட்டத்திலுள்ள கிராமங்கள்
கரூர் மாவட்டத்திலுள்ள பொறியியல் கல்லூரிகள்

**கரூர் மாவட்டத்தில் உள்ள பொறியியல் கல்லூரிகள்** பட்டியல்
# அருள்முருகன் பொறியியல் கல்லூரி
# என்.எஸ்.என் பொறியியல் மற்றும் தொழில்நுட்பக் கல்லூரி
# கரூர் பொறியியல் கல்லூரி
# செட்டிநாடு பொறியியல் மற்றும் தொழில்நுட்பக் கல்லூரி
# சேரன் பொறியியல் கட்டுமானக் கல்லூரி (Architecture College)
# சேரன் பொறியியல் கல்லூரி
# வி கே.எஸ் பொறியியல் மற்றும் தொழில்நுட்பக் கல்லூரி
# வி.எஸ்.பி பொறியியல் கல்லூரி
# எம். குமாரசாமி பொறியியல் கல்லூரி

பகுப்பு:கரூர் மாவட்டத்தில் கல்வி
நிக்கல்(II) புரோமைடு

**நிக்கல்(II)புரோமைடு** *(Nickel(II) bromide)* என்பது NiBr2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஐதரோபுரோமிக் அமிலத்தித்தினுடைய நிக்கல் உப்பான இச்சேர்மம் ஒரு வீரியம் குறைந்த ஆக்சிசன் ஒடுக்கியாகும். நிக்கல், நிக்கல்(II) ஆக்சைடு நிக்கல்(II) கார்பனேட்டு அல்லது நிக்கல்(II) ஐதராக்சைடு முதலான பொருட்களில் ஒன்றுடன் ஐதரோ புரோமிக் அமிலத்தைச் சேர்த்து வினைப்படுத்தினால்  நிக்கல்(II)புரோமைடைத் தயாரிக்க முடியும். நிக்கலுடன் புரோமினைச் சேர்த்து வினைப்படுத்துவதாலும் இதைத் தயாரிக்கலாம

மஞ்சள் கலந்த பழுப்பு நிறத்துடன் நீருறிஞ்சியாக நிக்கல்(II)புரோமைடு காணப்படுகிறது. நீர் மற்றும் எத்தனாலில் கரைகிறது. குறிப்பாக நிக்கல்(II) சேர்மங்கள் தண்ணீரில் கரையும் பொழுது, நீலப்பச்சை நிற கரைசல்களைத் தருகிறது. காரங்களுடன் வினைபுரிந்து நிக்கல்(II) ஐதராக்சைடைத் தருகிறது. புரோமைடு அயனிகளை வழங்கும் மூலமாக இது பயன்படுத்தப்படுகிறத

மற்ற நிக்கல் சேர்மங்களைப் போல நிக்கல்(II)புரோமைடும் நச்சுத் தன்மை வாய்ந்ததாகும். இச்சேர்மம் ஒரு புற்று நோயாக்கியாகவும் இருக்கலாம் என்று சந்தேகிக்கப்படுகிறது. தோலில் படும்பொழுது தோல் வியாதிகளை ஏற்படுத்தக்கூடிய சேர்மமாக இருக்கிறது. புரோமைடு அயனியும் ஒரு மிதமான நச்சுத்தன்மை மிக்கதாகும்.

## மேற்கோள்கள்


பகுப்பு:நிக்கல் சேர்மங்கள்
பகுப்பு:புரோமைடுகள்
பகுப்பு:உலோக ஆலைடுகள்
புகுசிமா

சப்பானிய மாநிலமான புகுசிமாவில் அமைந்துள்ள ஒரு நகராகும். இது இம்மாநிலத்தின் நடுப்பகுதியான நாகதோரிக்கு வடக்கே அமைந்துள்ளது.

தற்கால புகுசிமா நகரானது முந்தைய மாவட்டங்களான சினோபு மற்றும் தத்தே மாவட்டங்களின் பெரும் பகுதியையும் முந்தைய அடாச்சி மாவட்டத்தின் ஒரு பகுதியையும் உள்ளடக்கியுள்ளது. இந்நகரம் புகுசிமா வடிநிலத்தின் தென்மேற்குப் பகுதியில் அதனைச் சுற்றியுள்ள மலைகளுக்கு அருகில் அமைந்துள்ளது.

புறநகர்ப் பகுதிகளில் பல ஒன்சென்கள் எனப்படும் வெந்நீரூற்றுக்கள் அமைந்துள்ளன. இவற்றுள் ஈசாகா ஒன்சென், தகாயு ஒன்சென் மற்றும் சுசியு ஒன்சென் என்பன குறிப்பிடத்தக்கன. மேலும் புகுசிமாவில் குதிரைப் பந்தயத்திடலொன்றும் உள்ளது. இது சப்பானின் தொகொகு பிராந்தியத்தில் அமைந்துள்ள சப்பானிய குதிரைப்பந்தயச் சங்கத்தின் ஒரேயொரு குதிரைப்பந்தயத் திடலாகும்.

மே 2011ன் படி, இந்நகரின் மக்கள்தொகை 290,064 என மதிப்பிடப்பட்டுள்ளது. மொத்தப் பரப்பளவு 746.43&nbsp;km²ஐக் கொண்ட இதன் மக்கள்தொகை அடர்த்தி சதுர கி.மீ.க்கு 390 பேராகும்.

## வரலாறு
### சோமொன் காலத்திலிருந்து கி.பி. 11ம் நூற்றாண்டு வரை

பண்டைக்காலத்தில் இப்பகுதி  என அழைக்கப்பட்டது. தற்போது சினோபு மலை என்று அழைக்கப்படும் நகரின் நடுவில் அமைந்துள்ள மலையும் முன்பு  என்றே அழைக்கப்பட்டது.

சோமோன் காலப்பகுதியில் கிட்டத்தட்ட 2000 ஆண்டுகளாக அபுகுமா ஆற்றின் கிழக்குக்கரையில் ஒரு பாரியக் குடியேற்றம் காணப்பட்டது. இப்பகுதி அகழ்வாய்வு செய்யப்பட்டு மியாகதா எச்சங்கள் எனப் பெயரிடப்பட்டுள்ளது.

## புவியியல்
புகுசிமா நகரானது, புகுசிமா மாகாணத்தின் மைய வடகிழக்குப் பகுதியில் அமைந்துள்ளது. இது இனவாசிரோ ஏரியிலிருந்து கிழக்கு நோக்கி அண்ணளவாக 50&nbsp;கி.மீ. தொலைவிலும், டோக்கியோவிலிருந்து வடக்கு நோக்கி 260&nbsp;கி.மீ. தொலைவிலும், சென்டாயிலிருந்து தெற்கே 80&nbsp;கி.மீ. தொலைவிலும் அமைந்துள்ளது. இது மேற்கே ஓஉ மலைகளாலும், கிழக்கே அபுகுமா மேட்டுநிலங்களாலும் சூழப்பட்டுள்ளது. நகரின் பெரும்பாலான பகுதி புகுசிமா பள்ளத்தாக்கின் தென்கிழக்குப் பகுதி மற்றும் அருகிலுள்ள மலைகளிடையே அமைந்துள்ளது. நகரின் மேற்கே அசுமா மலையும், தென்மேற்கே அடதாரா மலையும் அமைந்துள்ளது.

புகுசிமாவுக்கு வடக்கே மியாகி மாகாணத்தின் சிரோசி மற்றும் சிசிகசுகு ஆகிய நகரங்களும், வடமேற்கே யமகாடா மாகாணத்தின் யொனேசவா மற்றும் டகாகடா நகரங்களும் அமைந்துள்ளன. புகுசிமா மாகாணத்தின் ஆட்சிப்பகுதிக்குள், மேற்கே இனவாசிரோ, தெற்கே நிகோன்மத்சு, கிழக்கே கவாமாடா மற்றும் டாதே, வடகிழக்கே கூரி ஆகியன அமைந்துள்ளன.

## மேற்கோள்கள்


பகுப்பு:ஜப்பானிய நகரங்கள்
மேரி ஆன் டகாம்ப் ஷார்லீப்

**மேரி ஆன் டகாம்ப் ஷார்லீப்** (*Mary Ann Dacomb Scharlieb*) இங்கிலாந்தைச் சேர்ந்த முதல் பெண் மருத்துவர் ஆவார். பிரிட்டனிலும் அதன் காலனி நாடுகள் எதிலும் மருத்துவம் படிக்கப் பெண்கள் அனுமதிக்கப்படாத காலத்தில், முதன்முதலில் 1875-ல் சென்னை மருத்துவக் கல்லூரியில் மருத்துவம் பயின்றார். இவருக்கு முன்னர் அமெரிக்காவில் மட்டுமே மருத்துவம் படிக்கப் பெண்கள் அனுமதிக்கப்பட்டனர். ஷார்லீபுக்குப் பிறகு மிசல் ஒயிட், பியேல், மிட்ஷெல் ஆகிய மூன்று ஆங்கிலோ-இந்தியப் பெண்களும் மருத்துவப் படிப்பில் சேர்ந்தனர். சென்னையில் படித்த பிறகு இங்கிலாந்தில் உள்ள ராயல் லண்டன் மருத்துவப் பள்ளியில் படித்து, பிரிட்டன் முதல் பெண் மருத்துவர் என்ற பெருமையை ஷார்லீப் பெற்றார். இவர் சென்னையில் கஸ்தூரிபா காந்தி அரசு மருத்துவ மனையை நிறுவியவர் ஆவார்.

**மேரி ஆன் டகாம்ப் ஷார்லீப்** அவரது சுயசரிதையை  அவரே கைப்பட ரெமினிசென்ஸ் என்ற பெயரில் புத்தகமாக  எழுதியுள்ளார். அந்தப் புத்தகத்திலிருந்து

“என்னைப்பற்றி மற்றவர்கள் தெரிந்துக்கொள்வதற்காக இந்த கதையை எழுதவில்லை. எனக்குப் பிறகு  மருத்துவத்துறைக்கு  வரும் பெண்கள் அவர்கள் பணியை செம்மையாக செய்வதோடு கூடவே கடின உழைப்பும் அக்கறையும்  இருந்தால் வாழ்க்கை முழுக்க வெற்றியும்,மகிழ்ச்சியும் கிடைக்கும். ஒரு பெண்ணால் குடும்பத்தையும், வீட்டு வேலைகளையும், மருத்துவப்பணியையும் ஒன்று போலக்கருதி வெற்றிகரமாக அதை செயல்படுத்தமுடியுமா என்ற கேள்விக்கான விடையைத்தான்  நான் இந்த புத்தகம் வழியாக உங்களுக்கு சொல்லியுள்ளேன்’’

## மேற்கோள்

பகுப்பு:1845 பிறப்புகள்
பகுப்பு:1930 இறப்புகள்
பகுப்பு:பிரித்தானிய மருத்துவர்கள்
முத்துலாபுரம்

**முத்துலாபுரம்** என்பது தேனி மாவட்டம், சின்னமனூர் வட்டாரத்திலுள்ள ஒரு கிராமமாகும். சின்னமனூரில் இருந்து 4 கி.மீ. தொலைவில் உள்ளது. சுமார் 7,168 பேர் (2011 கணக்கெடுப்பு) வசிக்கின்றனர். இது ஒரு கிராம பஞ்சாயத்து ஆகும். இங்கு ஊராட்சி ஒன்றிய நடு நிலைப் பள்ளி ஒன்று உள்ளது. பெரும்பாலான மக்கள் விவசாயம் மற்றும் விவசாயம் சார்ந்த தொழில்களைச் செய்கின்றனர்.

## மேற்கோள்கள்

பகுப்பு:தேனி மாவட்டத்திலுள்ள கிராமங்கள்
வா. குப்பிச்சிபாளையம், கரூர் மாவட்டம்

கரூர் மாவட்டம் மண்மங்கலம் வட்டத்தில் வாங்கல் அருகே உள்ள கிராமம் **வா. குப்பிச்சிபாளையம்** எனப்படும் **வாங்கல் குப்பிச்சிபாளையம்**. இங்கு ஏறத்தாழ 1500க்கும் மேற்பட்ட மக்கள் வசிக்கின்றனர். காவிரிக் கரையோரம் அமைந்துள்ள ஊர் இதுவாகும். வேளாண்மை இங்கு முக்கியத் தொழில்.

## மேற்கோள்கள்

## வெளியிணைப்புகள்
*http://elections.tn.gov.in/PDF/ac135.htm  வரிசை எண்: 10-16

பகுப்பு:கரூர் மாவட்டத்திலுள்ள கிராமங்கள்